CELEX: 62019TN0761
Language: fi
Date: 2019-11-08 00:00:00
Title: asia T-761/19: Kanne 8.11.2019 – Willis Europe v. komissio

3.2.2020   
            
            
               FI
            
            
               Euroopan unionin virallinen lehti
            
            
               C 36/35
            
         
      Kanne 8.11.2019 – Willis Europe v. komissio
      (asia T-761/19)
      (2020/C 36/43)
      Oikeudenkäyntikieli: englanti
      
         Asianosaiset
      
      
         Kantaja: Willis Europe BV (Amsterdam, Alankomaat) (edustajat: asianajajat N. Niejahr ja B. Hoorelbeke sekä solicitor A. Stratakis ja solicitor O’Gara)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan valtiontuesta SA.44896, jonka Yhdistynyt kuningaskunta on myöntänyt ulkomaisten väliyhteisöjen konsernirahoitukseen sovellettavan poikkeuksen nojalla, 2.4.2019 annetun komission päätöksen (EU) 2019/1352 (EUVL 2019, L 216, s. 1) siltä osin kuin siinä todetaan väitetyn tukitoimenpiteen olevan SEUT 107 artiklan 1 kohdassa tarkoitettua tukea ja määrätään tuki perittäväksi takaisin korkoineen muun muassa kantajalta
               
            
                  —
               
               
                  vaihtoehtoisesti kumoamaan riidanalaisen päätöksen 2–4 artiklan siltä osin kuin niissä määrätään sisämarkkinoille soveltumaton tuki perittäväksi takaisin korkoineen muun muassa kantajalta
               
            
                  —
               
               
                  velvoittamaan komission korvaamaan kantajan oikeudenkäyntikulut sekä vastaamaan omista oikeudenkäyntikuluistaan.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1.
               
               
                  Ensimmäisen kanneperusteen mukaan komissio rikkoi SEUT 107 artiklan 1 kohtaa todetessaan, että väitetyllä tukitoimenpiteellä annetaan valikoiva etu yhtiöille, jotka hyödyntävät 75 prosentin vapautusta ehdot täyttävien pienen riskin lainasuhteiden osalta, koska komissio
                  
                              —
                           
                           
                              yksilöi virheellisesti Yhdistyneen kuningaskunnan ulkomaisia väliyhteisöjä koskevan järjestelmän viitejärjestelmäksi
                           
                        
                              —
                           
                           
                              teki oikeudellisen virheen todetessaan, että 75 prosentin vapautus merkitsee poikkeusta viitteellisestä verojärjestelmästä, koska
                              
                                          (i)
                                       
                                       
                                          toteamus poikkeuksesta perustuu virheellisesti sääntelytekniikkaan
                                       
                                    
                                          (ii)
                                       
                                       
                                          avainhenkilötoimintoja koskeva testi ei ole keskeinen testi Yhdistyneen kuningaskunnan ulkomaisia väliyhteisöjä koskevassa järjestelmässä
                                       
                                    
                                          (iii)
                                       
                                       
                                          ehdot täyttävät lainasuhteet ja lainasuhteet, jotka eivät näitä ehtoja täytä, eivät ole oikeudellisesti ja tosiasiallisesti samassa tilanteessa, ja koska komissio joka tapauksessa teki oikeudellisen virheen soveltaessaan analogisesti neuvoston direktiivin (EU) 2016/1164 (1) ilmaisuja tai antaessaan niille perusteettomasti painoarvoa
                                       
                                    
                        
                              —
                           
                           
                              teki tosiseikkoja koskevan virheen ja oikeudellisen virheen todetessaan, ettei 75 prosentin vapautusta voida pitää perusteltuna verojärjestelmän luonteen ja sen yleisen rakenteen perusteella samalla tavoin kuin konsernirahoitukseen sovellettavaa poikkeusta, jota sovelletaan vuoden 2010 verotuslain (kansainväliset ja muut säännökset) (Taxation (International and Other Provisions) Act 2010) 371EC jakson (”Yhdistyneestä kuningaskunnasta tehtävät pääomasijoitukset”) soveltamisalaan kuuluviin kaupankäynnin ulkopuolisiin rahoitustuloihin.
                           
                        
            
                  2.
               
               
                  Toisen kanneperusteen mukaan komissio rikkoi SEUT 107 artiklan 1 kohtaa jättäessään osoittamatta, että väitetyllä tukitoimenpiteellä saatettiin vaikuttaa jäsenvaltioiden väliseen kauppaan ja sen vaarana oli kilpailun vääristyminen.
               
            
                  3.
               
               
                  Kolmannen kanneperusteen mukaan on vaihtoehtoisesti niin, että komissio rikkoi SEUT 49 artiklaa luokitellessaan väitetyn tukitoimenpiteen sisämarkkinoille soveltumattomaksi valtiontueksi, jolla ei loukata SEUT 49 artiklassa taattua sijoittautumisvapautta.
               
            
                  4.
               
               
                  Neljännen kanneperusteen mukaan komissio loukkasi yhdenvertaisen kohtelun tai syrjintäkiellon perusperiaatetta
                  
                              —
                           
                           
                              kohdellessaan ehdot täyttävistä lainoista saatuja kaupankäynnin ulkopuolisia rahoitustuloja samalla tavoin kuin lainoista, jotka eivät näitä ehtoja täytä, saatuja kaupankäynnin ulkopuolisia rahoitustuloja
                           
                        
                              —
                           
                           
                              kohdellessaan konsernirahoitukseen sovellettavaa poikkeusta eri tavalla riippuen siitä, kuuluvatko kaupankäynnin ulkopuoliset rahoitustulot vuoden 2010 verotuslain (kansainväliset ja muut säännökset) 371EB jakson vai 371EC jakson soveltamisalaan.
                           
                        
            
                  5.
               
               
                  Viidennen kanneperusteen mukaan on vaihtoehtoisesti niin, että vaikka väitetty tukitoimenpide kuuluisi SEUT 107 artiklan 1 kohdan soveltamisalaan, komissio rikkoi neuvoston asetuksen (EU) 2015/1589 (2) 16 artiklan 1 kohtaa määrätessään sisämarkkinoille soveltumattoman väitetyn valtiontuen määrät perittäviksi takaisin väitetyn tukitoimenpiteen edunsaajilta, koska tällaisella takaisinperinnällä loukataan unionin oikeuden yleisiä periaatteita, kuten luottamuksensuojan ja oikeusvarmuuden periaatetta.
               
            
         (1)  Sisämarkkinoiden toimintaan suoraan vaikuttavien veron kiertämisen käytäntöjen torjuntaa koskevien sääntöjen vahvistamisesta 12.7.2016 annettu neuvoston direktiivi (EU) 2016/1164 (EUVL 2016, L 193, s. 1).
      
         (2)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) 2015/1589 (EUVL 2015, L 248, s. 9).